cy cy it en cy it en en ceb en ca es cy en cy en kw kw hsb cy fy en cy es cy cy cy cy cy de es en cy en cy cy de cy en lmo kw hsb cy fy en kw cy cy hsb cy nds cy cy nds cy cy en qu cy cy cy cy cy cy cy cy cy cy cy cy fy cy cy es cy la cy cy cy cy cy cy kw fy cy cy cy cy cy cy cy es it cy cy cy cy cy cy en cy en cy de en cy cy ca cy cy ca cy cy oc cy en cy de cy cy kw en en lmo cy es cy de cy en cy es hsb fa cy de cy cy
Ai cam-drin domestig yw? | MFCC Cymraeg
Llinell argyfwng 24 awr 01686 629114
I bwy mae’r lloches yn cynnig mynediad?
Cefnogi plant a phobl ifanc
Our website uses cookies. By using this website you consent to our use of cookies, as detailed in our Privacy & cookie policy.Close
Beth i’w wneud nesaf >
Beth yw cam-drin domestig?
Cam-drin domestig yw pan fydd partner, aelod o’r teulu neu unigolyn sydd â, neu sydd wedi cael perthynas agos, yn cam-drin go iawn neu’n bygwth cyflawni cam-drin corfforol, emosiynol, seicolegol, rhywiol neu ariannol. Nid cam-drin corfforol yn unig yw, ac fel arfer mae’n batrwm ymddygiad parhaus. Mae’n golygu bod rhywun rydych yn ei adnabod yn ceisio rheoli eich bywyd. Gall cam-drin gael effaith hirdymor arnoch trwy niweidio eich hunan-barch a’ch llesiant eich hunan a’ch plant. Nid peth anghyffredin yw cam-drin domestig; dengys ymchwil y bydd cam-drin domestig yn effeithio ar 1 o bob 4 menyw ac 1 o bob 6 dyn, er gwaethaf eu hoedran, gallu neu ffordd o fyw, yn ystod eu hoes.
Gall cam-drin domestig ddigwydd i unrhyw un.
Ydy rhywun annwyl i ti’n:
Dy frifo neu’n bygwth dy frifo?
Dy fychanu ac yn dy feirniadu?
Dy atal rhag gweld ffrindiau neu dy deulu?
Dy ddilyn neu’n gwirio’n gyson lle wy ti?
Dy sarhau ac yn galw enwau arnat?
Dy orfodi i wneud pethau sy’n anghyfforddus iti?
Dy feio di, neu rywun arall, am ei [h]ymddygiad?
Addo newid, dro ar ôl tro?
Ydy cam-drin yn elfen o dy berthynas di? Mewn perthynas iach, mae’r ddau bartner yn parchu ei gilydd, a dylid teimlo’n ddiogel ac yn rhydd i ymddwyn fel y mynni, gyda dy farn a diddordebau dy hunan. Ni ddylid teimlo’n ofnus, yn bryderus neu gael dy reoli.
Nid dy fai di yw’r cam-drin ac er gwaethaf holl addewidion yr unigolyn sy’n cam-drin, mae’n bur debyg y bydd yn digwydd eto.  Gallwn ni helpu.
Os ydych dal gyda’ch gilydd:
Gwna’n siŵr bod dy ffôn symudol wedi gwefru, ac yn agos atat.
Cofia gadw rhifau ffôn cymorth, gellir defnyddio enw ffug e.e. triniwr gwallt.
Gofala bod gen ti arian mewn lle diogel ar gyfer tacsi neu i ddefnyddio ffôn cyhoeddus.
Dylid cynllunio ffordd i ddianc, rhywle i fynd mewn argyfwng h.y. cymydog y gellir ymddiried ynddo, blwch ffôn, archfarchnad neu orsaf betrol.
Os oes gen ti ffrind, cymydog neu aelod o’r teulu rwyt yn ymddiried ynddo, dylech gytuno ar air neu neges cod – wedyn gellir tecstio’r gair/neges mewn argyfwng, a gwna’n siŵr bod yr unigolion yn gwybod beth i’w wneud ar ôl derbyn y neges.
Os oes gen ti gymydog rwyt yn ymddiried ynddo, gellir cytuno ar arwydd i’w ddefnyddio mewn argyfwng e.e. hongian cadach sychu coch ar y lein dillad, a gwna’n siwr fod yr unigolyn yn gwybod beth i’w wneud wrth weld y cadach coch megis ffonio’r heddlu.
Os wyt ti’n bwriadu dianc, cofia gasglu’r holl ddogfennau pwysig a gwybodaeth at ei gilydd, megis tystysgrifau geni, manylion banc a budd-daliadau ac ati.
Dylid paratoi bag ar gyfer argyfwng gyda dillad, gwisg ysgol, hoff bethau ac ati; os nad yw’n ddiogel gadael y bag yn eich cartref, gellir ei gadw yn nhŷ ffrind neu aelod o’r teulu?
Os ydy’r berthynas wedi dod i ben:
Gofala bod dy ffôn symudol gyda thi, wedi’i wefru, ac yn hawdd ei gyrraedd.
Os ydy dy gyn-bartner yn ymwybodol o dy symudiadau arferol a ffyrdd rwyt yn mynd adre, rho gynnig ar ei amrywio.
Cofia barcio dy gar mewn ardal lle mae digon o dai a goleuadau.
Os wyt i’n bwriadu mynd allan am noson gymdeithasol, ceisia osgoi lleoedd lle mae dy gyn-bartner yn mynd.
Newid dy rif ffôn, neu gellir blocio galwadau ganddo/ganddi.
Os byddi di’n derbyn negeseuon bygythiol drwy decst, neu ebost, cofia eu cadw, ond paid byth ymateb iddynt.
Pan fyddi di adre, cadwa’r drysau ar glo, a chau’r llenni ar ôl iddi dywyllu fel bod pobl yn methu gweld dy fod wrth dy hunan.
Os bydd cyn-bartner yn dod i dy gartref, paid byth agor y drws. Ffonia’r heddlu os oes unrhyw awgrym o fygythiad.
Os oes rhaid ffonio’r heddlu, cer i ystafell i fyny’r grisiau neu ystafell ddiogel arall yn y cartref, a chofia dweud wrth yr heddlu lle fyddi di, gall hyn roi ychydig o funudau ychwanegol gwerthfawr o ddiogelwch iti nes i’r heddlu gyrraedd.
Ceisia feithrin cyfeillion a rhwydweithiau cymdeithasol newydd er mwyn torri ymaith o unrhyw gysylltiad cyffredin oedd gan y ddau ohonoch.
Mewn argyfwng, ffoniwch 999
Does dim arwydd pendant fod rhywun rwyt yn ei adnabod, aelod o’r teulu, ffrind neu gydweithiwr yn dioddef o gam-drin, ond gellir gwylio allan am rai arwyddion, yn enwedig newidiadau mewn ymddygiad, megis:
Ynysu eu hunain, neu gilio o’r cylch ffrindiau a theulu arferol.
Gwrthod gwahoddiadau’n barhaus neu’n gwneud esgusodion munud olaf i beidio dod i ddigwyddiadau cymdeithasol neu bethau a drefnwyd.
Newidiadau ar safleoedd rhwydweithio cymdeithasol arferol, dileu ffrindiau, lluniau o aelodau’r teulu a pheidio cyhoeddi dim byd, neu’n methu ymateb i gyhoeddiadau.
Ddim mor awyddus neu’n amharod i drafod problemau personol neu drafod ei bartner/partner fel arfer.
Ddim mor hapus a chymdeithasol ag arfer, dangos arwyddion o bryder neu iselder.
Gorfod ymateb i nifer anghyffredin o alwadau ffôn neu negeseuon testun.
Anafiadau heb eu hegluro.
Beth galli di wneud?
Os wyt ti’n amau bod rhywun yn dioddef o gam-drin domestig, mae nifer o bethau gellir eu gwneud i helpu a phethau na ddylid eu gwneud.
Paid byth ceisio ymyrryd ar ran dy ffrind gyda’r unigolyn sy’n gwneud y cam-drin, gall hyn olygu mwy o berygl i dy ffrind, a gall olygu risg iti dy hunan hefyd.
Os bydd dy berthynas, ffrind neu gydweithiwr yn gallu siarad gyda thi’n gyfrinachol, yna mae’n ymddiried ynddot ti a bydd yn gymorth gwybod y gall troi at rywun. Gellir ffonio MFCC i drafod y sefyllfa. Gallwn egluro’r hyn a gynigir gan ein gwasanaeth, a’r hyn fydd yn digwydd wrth inni dderbyn atgyfeiriad er mwyn iti allu dweud wrth dy ffrind, a gyda lwc bydd yn ei [h]annog i gysylltu â ni.  Os nad yw’n barod i drafod y sefyllfa gydag unrhyw un arall ar wahân iti, yna bydd angen bod yn amyneddgar, oherwydd ef/hi sy’n gorfod gwneud y penderfyniad hwnnw, dylet parhau i siarad gydag ef/hi oherwydd rwyt yn ei helpu. Gallwn dy gefnogi di i’w gefnogi/chefnogi ef/hi.
Os nad yw wedi siarad gyda thi, nac wedi derbyn bod y cam-drin yn digwydd, galli di gysylltu â ni oherwydd gallwn anfon deunyddiau ymwybyddiaeth atat megis taflenni a phosteri ac ati, fydd o ddefnydd efallai. Bydd angen cefnogaeth ar dy ffrind beth bynnag fydd y penderfyniad a wneir am y berthynas.
Os taw rhywun sy’n gweithio gyda thi sydd dan sylw, dylid edrych ar Bolisi a Gweithdrefnau Cam-drin Domestig y cyflogwr.
Cofia – os byddi di’n gweld ymosodiad, dylet ffonio’r heddlu, oherwydd trosedd yw hwnnw.
Beth i’w wneud nesaf
Mae cymorth ar gael, ffonia heddiw; mae rhywun yma i wrando arnat a gallwn dy gyfeirio at y cymorth cywir iti a dy deulu.
Canolfan Argyfwng Teuluol Sir Drefaldwyn (MFCC)
Darparwr Cymorth Cam-drin Domestig Arbenigol Gogledd Powys i ddynion, merched a phlant.
Llinell Gymorth Byw’n Rhydd Rhag Ofn
Llinell Gymorth Genedlaethol Cymru 24 awr
Llinell Gymorth Genedlaethol ar gyfer Trais Domestig
Llinell Gymorth Genedlaethol ‘Man Kind Initiative’
Llinell Gymorth ar gyfer dynion sy’n dioddef o gam-drin
Mewn argyfwng, ffoniwch 999
Ai cam-drin domestig yw?
Diogelwch ar y Rhyngrwyd
Sut gallwch chi helpu
Elusen Gofrestredig yng Nghymru a Lloegr
Rhif Elusen Gofrestredig: 1124411
Cwmni Cyfyngedig trwy Warant: 6553792
Polisi Preifatrwydd a Chwcis